CELEX: 32018D0751
Language: sk
Date: 2018-05-14 00:00:00
Title: Rozhodnutie Rady (EÚ) 2018/751 zo 14. mája 2018 o pozícii, ktorá sa má v mene Európskej únie prijať v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej, pokiaľ ide o prechod do druhej etapy pridruženia medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej podľa článku 5 ods. 3 uvedenej dohody

23.5.2018   
            
            
               SK
            
            
               Úradný vestník Európskej únie
            
            
               L 126/3
            
         ROZHODNUTIE RADY (EÚ) 2018/751
   zo 14. mája 2018
   o pozícii, ktorá sa má v mene Európskej únie prijať v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej, pokiaľ ide o prechod do druhej etapy pridruženia medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej podľa článku 5 ods. 3 uvedenej dohody
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Dohoda o stabilizácii a pridružení medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej (1) (ďalej len „dohoda“) nadobudla platnosť 1. apríla 2004.
            
         
               (2)
            
            
               V článku 5 ods. 1 dohody sa stanovuje prechodné obdobie dlhé maximálne desať rokov, rozdelené do dvoch po sebe nasledujúcich etáp.
            
         
               (3)
            
            
               Prvá etapa sa začala 1. apríla 2004, kedy dohoda nadobudla platnosť.
            
         
               (4)
            
            
               V článku 5 ods. 3 dohody sa ďalej stanovuje, že Rada pre stabilizáciu a pridruženie štyri roky po nadobudnutí platnosti dohody posúdi dosiahnutý pokrok a rozhodne o prechode do druhej etapy a o jej trvaní, ako aj o možných zmenách, ktoré sa budú musieť prijať, pokiaľ ide o obsah ustanovení, ktorými sa riadi druhá etapa.
            
         
               (5)
            
            
               Zmluvné strany sú odhodlané plniť povinnosti týkajúce sa prechodu do druhej etapy pridruženia.
            
         
               (6)
            
            
               Bývalá Juhoslovanská republika Macedónsko prijala opatrenia potrebné na zabezpečenie plnenia všetkých povinností, ktoré vyplývajú z prechodu do druhej etapy.
            
         
               (7)
            
            
               Pozícia Únie v Rade pre stabilizáciu a pridruženie by preto mala byť založená na pripojenom návrhu rozhodnutia,
            
         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie prijať v Rade pre stabilizáciu a pridruženie zriadenej dohodou, pokiaľ ide o prechod do druhej etapy pridruženia medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej podľa článku 5 ods. 3 dohody, je založená na návrhu rozhodnutia Rady pre stabilizáciu a pridruženie pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 14. mája 2018
      
         
            Za Radu
         
         
            predsedníčka
         
         E. ZAHARIEVA
      
   
   
      (1)  Ú. v. EÚ L 84, 20.3.2004, s. 13.
   
      NÁVRH
      ROZHODNUTIE RADY PRE STABILIZÁCIU A PRIDRUŽENIE č. …/2018
      z …
      o prechode do druhej etapy pridruženia medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej podľa článku 5 ods. 3 dohody o stabilizácii a pridružení
      RADA PRE STABILIZÁCIU A PRIDRUŽENIE,
      so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej (1) (ďalej len „dohoda“), a najmä na jej článok 5 ods. 3,
      keďže:
      
                  (1)
               
               
                  V článku 5 ods. 1 dohody sa stanovuje prechodné obdobie dlhé maximálne desať rokov, rozdelené do dvoch po sebe nasledujúcich etáp.
               
            
                  (2)
               
               
                  Prvá etapa sa začala 1. apríla 2004, kedy dohoda nadobudla platnosť.
               
            
                  (3)
               
               
                  V článku 5 ods. 3 dohody sa ďalej stanovuje, že Rada pre stabilizáciu a pridruženie posúdi dosiahnutý pokrok a rozhodne o prechode do druhej etapy a o jej trvaní, ako aj o možných zmenách, ktoré sa budú musieť prijať, pokiaľ ide o obsah ustanovení, ktorými sa riadi druhá etapa.
               
            
                  (4)
               
               
                  Zmluvné strany sú odhodlané plniť povinnosti týkajúce sa prechodu do druhej etapy pridruženia.
               
            
                  (5)
               
               
                  Bývalá Juhoslovanská republika Macedónsko prijala opatrenia potrebné na zabezpečenie plnenia všetkých povinností, ktoré vyplývajú z prechodu do druhej etapy,
               
            PRIJALA TOTO ROZHODNUTIE:
      Článok 1
      Týmto nadobúda účinnosť prechod do druhej etapy pridruženia medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej podľa článku 5 ods. 3 dohody.
      Článok 2
      Toto rozhodnutie nadobúda účinnosť dňom jeho prijatia.
      
         V …
         
            
               Za Radu pre stabilizáciu a pridruženie
            
            
               predseda
            
         
      
      
         (1)  Ú. v. EÚ L 84, 20.3.2004, s. 13.